– Բացարձակ անսպասելի չէին, և մենք պետք է սպասենք նորանոր բացահայտումների հենց այդ մարդկանց արարքների և այլ մարդկանց կողմից, ովքեր բազմաթիվ հանցագործություններ են կատարել։ Ի՞նչը պետք է զարմացներ… որ Մանվել Գրիգորյանը թալանել է զինվորի՞ ուտելիքը։ Մանվել Գրիգորյանը շատ դեպքերում զինվորի արյունն է թալանել, և Մանվել Գրիգորյանը դեռ շատ փոքր օղակ է։ Նախորդ ռեժիմը թալանել է, կեղեքել է մեր ժողովրդին, բազմաթիվ հանցագործություններ իրականացրել մարդկանց, պետության դեմ, և այստեղ որևէ զարմանալու բան չկա։ Այդ հանցագործությունները դեռ կբացահայտվեն, և զարմացողներն էլ ավելի կզարմանան։ Եվ այն մարդիկ, ովքեր չէին կարծում, որ նախորդ ռեժիմն այդչափ ստոր է, կտեսնեն ստորության սահմանը։